b"\n_START_ARTICLE_\nCasey Dellacqua\n_START_SECTION_\n2007\xe2\x80\x932008\n_START_PARAGRAPH_\nVuonna 2007 Dellacqua p\xc3\xa4\xc3\xa4si Australian avoimiin villill\xc3\xa4 kortilla, mutta h\xc3\xa4visi Slovenian Katarina Srebotnikille ensimm\xc3\xa4isell\xc3\xa4 kierroksella. Ranskan avoimiin ja Wimbledoniin h\xc3\xa4n karsi, mutta ei p\xc3\xa4\xc3\xa4ssyt p\xc3\xa4\xc3\xa4sarjaan mukaan. Dellacqua eteni toiselle kierrokselle Yhdysvaltain avoimissa, kun h\xc3\xa4n voitti Jaroslava \xc5\xa0vedovan. Toisella kierroksella h\xc3\xa4n h\xc3\xa4visi kuitenkin Marija \xc5\xa0arapovalle._NEWLINE_Vuonna 2008 Dellacqua aloitti kauden p\xc3\xa4\xc3\xa4sem\xc3\xa4ll\xc3\xa4 nelj\xc3\xa4nnelle kierrokselle Australian avoimissa, kun h\xc3\xa4n voitti mm. Patty Schnyderin ja entisen mestarin ja maailmanlistan ykk\xc3\xb6sen Am\xc3\xa9lie Mauresmon. Nelj\xc3\xa4nnell\xc3\xa4 kierroksella Dellacqua h\xc3\xa4visi kolmanneksi sijoitetulle Jelena Jankovi\xc4\x87lle. Hyv\xc3\xa4n turnauksen my\xc3\xb6t\xc3\xa4 Dellacquasta tuli korkeiten rankattu Australian naistennispelaaja. Ranskan avoimissa Dellacqua voitti Marion Bartolin ja Nathalie Dechyn, mutta kolmannella kierroksella tuli tappio Carla Su\xc3\xa1rez Navarroa vastaan. Nelinpeliss\xc3\xa4 Dellacqua parinaan italialainen Francesca Schiavone eteniv\xc3\xa4t finaaliin asti sijoittamattomina. Pari h\xc3\xa4visi finaalissa espanjalaisparille Anabel Medina Garrigues ja Virginia Ruano Pascual. Wimbledonissa Dellacqua voitti ensimm\xc3\xa4isell\xc3\xa4 kierroksella Patty Schnyderin, jonka Dellacqua voitti aiemmin samana vuonna toisella kierroksella Australian avoimissa. Dellacqua h\xc3\xa4visi ensimm\xc3\xa4isen er\xc3\xa4n, mutta voitti ottelun lopulta 4\xe2\x80\x936, 6\xe2\x80\x933, 6\xe2\x80\x931. Toisella kierroksella h\xc3\xa4n kohtasi Pauline Parmentierin, ja voitti h\xc3\xa4net 1\xe2\x80\x936, 6\xe2\x80\x932, 6\xe2\x80\x933. Kolmannella kierroksella vastaan tuli Nicole Vaidi\xc5\xa1ov\xc3\xa1, jolle Dellacqua h\xc3\xa4visi 6\xe2\x80\x932, 6\xe2\x80\x934._NEWLINE_Pekingin olympialaisissa Dellacqua edusti Australiaa yhdess\xc3\xa4 Alicia Molikin ja Samantha Stosurin kanssa. Ensimm\xc3\xa4isell\xc3\xa4 kierroksella Dellacqua voitti Gisela Dulkon 6\xe2\x80\x933, 6\xe2\x80\x934. Toisella kierroksella h\xc3\xa4n h\xc3\xa4visi 12:nneksi sijoitetulle Viktoryja Azarenkalle 6\xe2\x80\x932, 6\xe2\x80\x932. Yhdysvaltain avoimissa Dellacqua h\xc3\xa4visi sek\xc3\xa4 kaksinpeliss\xc3\xa4 ett\xc3\xa4 nelinpeliss\xc3\xa4 heti ensimm\xc3\xa4isell\xc3\xa4 kierroksella. Sekanelinpeliss\xc3\xa4 Dellacqua p\xc3\xa4\xc3\xa4si toiselle kierrokselle asti, parinaan Jordan Kerr.\n_START_SECTION_\n2009\xe2\x80\x932010\n_START_PARAGRAPH_\nDellacqua aloitti vuoden 2009 kaksinpelit varsin huonosti, mutta nelinpeliss\xc3\xa4 Medibank International -turnauksessa Sydneyss\xc3\xa4 h\xc3\xa4n p\xc3\xa4\xc3\xa4si parinsa Nathalie Dechyn kanssa finaaliin. Finaalissa he kuitenkin h\xc3\xa4visiv\xc3\xa4t Peng Shuaille ja Hsieh Su-weille 6\xe2\x80\x930, 6\xe2\x80\x931. Australian avointen ensimm\xc3\xa4isell\xc3\xa4 kierroksella Dellacqua h\xc3\xa4visi 19:nneksi sijoitetulle Daniela Hantuchov\xc3\xa1lle 7\xe2\x80\x936, 6\xe2\x80\x934. Nelinpeliss\xc3\xa4 Dellacqua parinaan Francesca Schiavone p\xc3\xa4\xc3\xa4siv\xc3\xa4t semifinaaliin asti, jonka he kuitenkin h\xc3\xa4visiv\xc3\xa4t yhdysvaltalaisille Venus ja Serena Williamsille. Williamsit hoitivat ottelun 58 minuutissa, 0\xe2\x80\x936, 0\xe2\x80\x932. Australian avointen j\xc3\xa4lkeen Dellacqua ja valmentaja Nicole Pratt p\xc3\xa4\xc3\xa4ttiv\xc3\xa4t lopettaa yhteisty\xc3\xb6ns\xc3\xa4. Dellacqua my\xc3\xb6s p\xc3\xa4\xc3\xa4tti kautensa pian turnauksen j\xc3\xa4lkeen loukkaannuttuaan, mutta h\xc3\xa4n kertoi palaavansa WTA-turnauksiin taas vuonna 2010._NEWLINE_Vuonna 2010 l\xc3\xa4hes vuoden tauon j\xc3\xa4lkeen kilpakentille palannut Dellacqua h\xc3\xa4visi heti ensimm\xc3\xa4isell\xc3\xa4 kierroksella Brisbanen turnauksessa, jonne h\xc3\xa4n oli saanut villin kortin. H\xc3\xa4n h\xc3\xa4visi tiukan taistelun j\xc3\xa4lkeen Kazakstanin Sesil Karatantchevalle. Australian avointen ensimm\xc3\xa4isell\xc3\xa4 kierroksella Dellacqua voitti Anastasija Jakimovan ja toisella kierroksella Karolina \xc5\xa0premin. Kolmannella kierroksella h\xc3\xa4n h\xc3\xa4visi kuudenneksi sijoitetulle Venus Williamsille. Wimbledonissa h\xc3\xa4n h\xc3\xa4visi avauskierroksella Bojana Jovanovskille ja p\xc3\xa4\xc3\xa4tti kautensa siihen.\n_START_SECTION_\n2011\n_START_PARAGRAPH_\nVuonna 2011 Dellacqua palasi tenniskentille helmikuussa. Aluksi h\xc3\xa4n pelasi ITF-turnauksissa. Huhtikuussa Dellacqua osallistui Estorilin WTA-turnaukseen, jossa h\xc3\xa4n h\xc3\xa4visi toisella kierroksella toiseksi sijoitetulle Jarmila Gajdo\xc5\xa1ov\xc3\xa1lle. Toukokuussa h\xc3\xa4n voitti Brysselin turnauksen ensimm\xc3\xa4isell\xc3\xa4 kierroksella maailmanlistan sijalla 20 olleen Shahar Pe'erin. Ranskan avoimiin Dellacqua p\xc3\xa4\xc3\xa4si mukaan villill\xc3\xa4 kortilla. Ensimm\xc3\xa4isen kierroksen ottelussaan h\xc3\xa4n h\xc3\xa4visi Tsvetana Pironkovalle. Turnauksen sekanelinpeliss\xc3\xa4 h\xc3\xa4n saavutti uransa ensimm\xc3\xa4isen Grand Slam -turnausvoiton yhdess\xc3\xa4 Scott Lipskyn kanssa."